phoneee/thai-legal-corpus huggingface dataset:
ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากสาธารณรัฐประชาชนบังกลาเทศ เพื่อประโยชน์แก่การเศรษฐกิจของประเทศ อาศัยอำนาจตามความในมาตรา๑๒ แห่งพระราชกำหนดพิกัดอัตราศุลกากร พ.ศ. ๒๕๓๐ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่อง การยกเว้นอากรและการลดอัตราอากรศุลกากรสำหรับสาธารณรัฐประชาชนบังกลาเทศระยะที่ ๒ ลงวันที่ ๒๗ พฤษภาคม พ.ศ. ๒๕๔๗ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๔) พ.ศ. ๒๕๔๙ ที่มีถิ่นกำเนิดจากสาธารณรัฐประชาชนบังกลาเทศ ตามบัญชีท้ายประกาศนี้ข้อ ๓ การยกเว้นอากรและลดอัตราอากรตามข้อ ๒ ให้เป็นไปตามหลักเกณฑ์และเงื่อนไขดังต่อไปนี้(๑) ผู้นำของเข้าต้องแสดงหนังสือรับรองถิ่นกำเนิดสินค้าจากสาธารณรัฐประชาชนบังกลาเทศที่ออกตามหลักเกณฑ์ดังต่อไปนี้(ก) สินค้าเกษตรต้องเป็นของที่มีถิ่นกำเนิดหรือผลิตขึ้นโดยใช้วัตถุดิบในสาธารณรัฐประชาชนบังกลาเทศทั้งหมดหรือโดยใช้วัตถุดิบในสาธารณรัฐประชาชนบังกลาเทศประเทศเดียวหรือรวมกับวัตถุดิบจากประเทศไทยมีมูลค่าไม่น้อยกว่าร้อยละ๖๐คำว่า สินค้าเกษตร ให้หมายความถึงของในตอนที่๐๑ ถึงตอนที่ ๒๔ และรวมถึงของตามพิกัดประเภทย่อย ๒๙๐๕.๔๓.๐๐ ประเภทย่อย ๒๙๐๕.๔๔.๐๐ประเภท ๓๓.๐๑ ประเภท ๓๕.๐๑ ถึงประเภท ๓๕.๐๕ ประเภทย่อย ๓๘๐๙.๑๐.๐๐ ประเภทย่อย ๓๘๒๔.๖๐.๐๐ประเภท ๔๑.๐๑ ถึงประเภท ๔๑.๐๓ ประเภท ๔๓.๐๑ ประเภท ๕๐.๐๑ ถึงประเภท ๕๐.๐๓ ประเภท ๕๑.๐๑ถึงประเภท ๕๑.๐๓ ประเภท ๕๒.๐๑ ถึงประเภท ๕๒.๐๓ ประเภท ๕๓.๐๑ และประเภท ๕๓.๐๒(ข) ของนอกเหนือจาก (ก) ต้องเป็นของที่มีถิ่นกำเนิดหรือผลิตขึ้นโดยใช้วัตถุดิบในสาธารณรัฐประชาชนบังกลาเทศทั้งหมดหรือโดยใช้วัตถุดิบในสาธารณรัฐประชาชนบังกลาเทศประเทศเดียวหรือรวมกับวัตถุดิบจากประเทศไทยมีมูลค่าไม่น้อยกว่าร้อยละ๔๐ ในกรณีของที่มีราคา เอฟ.โอ.บี. ไม่เกินสองร้อยดอลลาร์สหรัฐอเมริกาให้ผู้นำของเข้าแสดงเอกสารรับรองจากผู้ส่งของออกว่าของดังกล่าวมีถิ่นกำเนิดในสาธารณรัฐประชาชนบังกลาเทศ(๒) ผู้นำของเข้าต้องสามารถพิสูจน์ได้ว่าของที่นำเข้ามีการใช้สัดส่วนของวัตถุดิบถูกต้องตรงตาม(๑) (ก) และ (ข) แล้วแต่กรณี(๓) ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๔[๑]ประกาศนี้ ให้ใช้บังคับตั้งแต่วันที่๑ มกราคม พ.ศ. ๒๕๕๐ จนถึงวันที่ ๓๑ ธันวาคม พ.ศ. ๒๕๕๐ประกาศณ วันที่ ๓๑ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลัง[เอกสารแนบท้าย]๑.บัญชีท้ายประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากสาธารณรัฐประชาชนบังกลาเทศ ลงวันที่ ๓๑ ธันวาคม พ.ศ.๒๕๔๙(ดูข้อมูลจากภาพกฎหมาย)วัชศักดิ์/ผู้จัดทำ๑๘มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑ ง (เล่มที่ ๖)/หน้า ๙/๕ มกราคม๒๕๕๐
ประกาศคณะกรรมการกํากับตลาดทุนที่ ทจ. 6/2558เรื่อง การยื่นแบบแสดงรายการข้อมูลการเสนอขายหลักทรัพย์(ฉบับที่ 10 ) \_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551และมาตรา 69 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็นบทนิยามคําว่า "ประเทศกลุ่มอาเซียน" ต่อท้ายบทนิยามคําว่า "ข้อมูลเกี่ยวกับการเสนอขายหลักทรัพย์" ในข้อ 2 แห่งประกาศคณะกรรมการกํากับตลาดทุนที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 16/2553 เรื่อง การยื่นแบบแสดงรายการข้อมูลการเสนอขายหลักทรัพย์ (ฉบับที่ 4) ลงวันที่ 2 เมษายน พ.ศ. 2553""ประเทศกลุ่มอาเซียน" หมายความว่า ประเทศสมาชิกอาเซียนที่หน่วยงานกํากับดูแลตลาดทุนของประเทศนั้น ๆ ร่วมลงนามในบันทึกความเข้าใจกับสํานักงานเกี่ยวกับแนวทางการพิจารณาให้บริษัทออกและเสนอขายหลักทรัพย์ในประเทศสมาชิกอาเซียนตั้งแต่สองประเทศพร้อมกันหรือในเวลาใกล้เคียงกัน"ข้อ ๒ ให้ยกเลิกความในข้อ 7 แห่งประกาศคณะกรรมการกํากับตลาดทุนที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 14/2553 เรื่อง การยื่นแบบแสดงรายการข้อมูลการเสนอขายหลักทรัพย์ (ฉบับที่ 3) ลงวันที่ 1 เมษายน พ.ศ. 2553 และให้ใช้ความต่อไปนี้แทน"ข้อ 7 แบบแสดงรายการข้อมูลที่ต้องยื่นต่อสํานักงานตามข้อ 5 ให้เป็นไปตามแบบดังต่อไปนี้(1) ในกรณีที่เป็นการเสนอขายหลักทรัพย์พร้อมกันหรือในระยะเวลาใกล้เคียงกัน กับการเสนอขายในประเทศกลุ่มอาเซียน ให้ใช้แบบ 69-ASEAN ท้ายประกาศนี้(2) ในกรณีอื่นนอกจาก (1) ให้ใช้แบบ 69-1 ท้ายประกาศนี้"ข้อ ๓ ให้ยกเลิกแบบ 69-1 ท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 53/2556 เรื่อง การยื่นแบบแสดงรายการข้อมูลการเสนอขายหลักทรัพย์ (ฉบับที่ 9) ลงวันที่ 26 ธันวาคม พ.ศ. 2556 และให้ใช้แบบ 69-1 ท้ายประกาศนี้แทนข้อ ๔ ให้เพิ่มแบบ 69-ASEAN ท้ายประกาศนี้ เป็นแบบแนบท้ายประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551ข้อ ๕ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 23 มีนาคม พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดลักษณะและเงื่อนไขของอาหารสัตว์ที่ห้ามนำเข้าซึ่งมีความเสี่ยงต่อโรคไข้หวัดนกพ.ศ. ๒๕๖๐ อาศัยอำนาจตามความในมาตรา๕ และมาตรา ๖ (๓) แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์ออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่องกำหนดลักษณะและเงื่อนไขของอาหารสัตว์ที่ห้ามนำเข้าซึ่งมีความเสี่ยงต่อโรคไข้หวัดนกพ.ศ. ๒๕๖๐ข้อ๒[๑] ประกาศนี้ให้ใช้บังคับถัดจากวันประกาศในราชกิจจานุเบกษาเป็นต้นไปข้อ๓ ห้ามนำเข้าเนื้อสัตว์ปีกป่นผลพลอยได้จากสัตว์ปีกป่น และขนสัตว์ปีกป่นที่ใช้เป็นวัตถุดิบอาหารสัตว์หรืออาหารสัตว์ที่มีส่วนผสมของเนื้อสัตว์ปีกป่น ผลพลอยได้จากสัตว์ปีกป่นและขนสัตว์ปีกป่น ที่มาจากประเทศที่สงสัยว่ามีการระบาดหรือมีรายงานขององค์การโรคระบาดสัตว์ระหว่างประเทศ(World Organisation for Animal Health : OIE) ว่ามีการเกิดโรคไข้หวัดนกสายพันธุ์รุนแรงภายในประเทศนั้น ๆในช่วงระยะเวลา ๑๒ เดือน นับจากการเกิดโรคไข้หวัดนกสายพันธุ์รุนแรงครั้งล่าสุด เว้นแต่เป็นไปตามเงื่อนไขดังต่อไปนี้(๑)วัตถุดิบอาหารสัตว์ชนิดเนื้อสัตว์ปีกป่น (poultry meal) ผลพลอยได้จากสัตว์ปีกป่น(poultry by - products meal) และขนสัตว์ปีกป่น (feather meal) ได้ผ่านกระบวนการอย่างใดอย่างหนึ่ง ดังนี้คือ(ก)ผ่านกระบวนการใช้ความร้อนชื้น (moist heat) อุณหภูมิไม่น้อยกว่า๑๑๘ องศาเซลเซียสเป็นเวลาต่อเนื่องอย่างน้อย ๔๐ นาที(ข)ผ่านกระบวนการไฮโดรไลซิ่ง (continuous hydrolyzing process) ภายใต้ความดันไอน้ำไม่น้อยกว่า ๓.๗๙ บาร์ ที่อุณหภูมิไม่น้อยกว่า ๑๒๒องศาเซลเซียส เป็นเวลาต่อเนื่องอย่างน้อย ๑๕ นาที(ค) ผ่านกระบวนการแปรสภาพด้วยวิธีใด ๆ (alternative rendering process) ที่สามารถพิสูจน์ได้ว่าสามารถทำให้อุณหภูมิทั่วทั้งผลิตภัณฑ์สูงไม่น้อยกว่า๗๔ องศาเซลเซียสกระบวนการตาม(ก) (ข) หรือ (ค)ต้องมีมาตรการหรือหลักฐานที่พิสูจน์ได้ว่าผลิตภัณฑ์ดังกล่าวมิได้มีโอกาสสัมผัสหรือนำมาจากแหล่งที่มีการเกิดโรคไข้หวัดนก(๒)อาหารสัตว์ที่มีส่วนผสมของเนื้อสัตว์ปีกป่น ผลพลอยได้จากสัตว์ปีกป่นหรือขนสัตว์ปีกป่น ทั้งนี้เนื้อสัตว์ปีกป่น ผลพลอยได้จากสัตว์ปีกป่น หรือขนสัตว์ปีกป่น ดังกล่าวจะต้องผ่านกระบวนการตาม (๑)ข้อ๔ ประเทศที่เคยได้รับสถานะเป็นประเทศปลอดโรคไข้หวัดนกมาก่อนหากเกิดโรคไข้หวัดนกชนิดสายพันธุ์รุนแรงจะต้องดำเนินการตามคำแนะนำขององค์การโรคระบาดสัตว์ระหว่างประเทศจึงจะสามารถนำเข้าได้ข้อ๕ การนำเข้าอาหารสัตว์ที่มาจากสัตว์ปีกหรือมีส่วนผสมของสัตว์ปีก หรือผลิตภัณฑ์ที่มาจากสัตว์ปีกต้องปฏิบัติตามหลักเกณฑ์และเงื่อนไขที่อธิบดีประกาศกำหนดประกาศ ณ วันที่ ๒๘เมษายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์พรวิภา/ภวรรณตรี/จัดทำ๑๒ มิถุนายน๒๕๖๐ปริญสินีย์/ตรวจ๓๑ กรกฎาคม๒๕๖๐[๑] ราชกิจจานุเบกษา เล่ม๑๓๔/ตอนพิเศษ ๑๕๕ ง/หน้า ๓๔/๙ มิถุนายน ๒๕๖๐
ประกาศกระทรวงการคลังประกาศกระทรวงการคลังเรื่องการขออนุญาตจัดตั้งธนาคารพาณิชย์เนื่องจากการควบหรือรวมกิจการของสถาบันการเงิน-------------- อาศัยอำนาจตามความในมาตรา๕ แห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์(ฉบับที่ ๒) พ.ศ. ๒๕๒๒ รัฐมนตรีว่าการกระทรวงการคลังออกข้อกำหนด ดังต่อไปนี้ ข้อ๑ ในประกาศนี้ "บริษัทแกน"หมายความว่า บริษัทเงินทุนหรือบริษัทเงินทุนหลักทรัพย์ที่มีสินทรัพย์สุทธิไม่ต่ำกว่า ๕๐,๐๐๐ ล้านบาท และเงินกองทุนชั้นที่๑ สุทธิไม่ต่ำกว่า ๕,๐๐๐ ล้านบาท หรือกลุ่มบริษัทเงินทุนหรือบริษัทเงินทุนหลักทรัพย์ไม่เกิน๓ บริษัทที่มีสินทรัพย์สุทธิและเงินกองทุนชั้นที่ ๑ สุทธิรวมกันไม่ต่ำกว่า ๗๕,๐๐๐ ล้านบาท และ ๗,๕๐๐ล้านบาทตามลำดับ "สถาบันการเงิน"หมายความว่า บริษัทเงินทุน บริษัทเงินทุนหลักทรัพย์ หรือบริษัทเครดิตฟองซิเอร์ "รัฐมนตรี"หมายความว่า รัฐมนตรีว่าการกระทรวงการคลัง ข้อ๒บริษัทแกนที่ประสงค์จะขอจัดตั้งธนาคารพาณิชย์ ต้องมีคุณสมบัติดังต่อไปนี้ (๑)มีประวัติผลการดำเนินงานดีและมีฐานะการเงินมั่นคง (๒)มีการบริหารงานและผู้บริหารที่มีประสิทธิภาพ มีการจัดการที่รอบคอบและเชื่อถือได้ มีระบบบัญชี ระบบการควบคุมภายในและระบบการติดตามหนี้อย่างมีประสิทธิภาพ ข้อ๓บริษัทแกนที่ประสงค์จะขออนุญาตจัดตั้งธนาคารพาณิชย์ ให้ยื่นคำขอพร้อมแผนงานของบริษัทต่อธนาคารแห่งประเทศไทยโดยมีเงื่อนไขจะต้องควบหรือรวมกิจการหรือรับโอนสินทรัพย์และหนี้สินทั้งหมดหรือบางส่วนจากสถาบันการเงินอื่นตามที่ธนาคารแห่งประเทศไทยเห็นชอบเพื่อให้มีสินทรัพย์สุทธิไม่ต่ำกว่า ๑๕๐,๐๐๐ล้านบาท และเงินกองทุนไม่ต่ำกว่าอัตราตามที่กฎหมายกำหนด ในการคำนวณสินทรัพย์สุทธิรวมให้เป็นไปตามหลักเกณฑ์ วิธีการและเงื่อนไขที่ธนาคารแห่งประเทศไทยกำหนด ข้อ๔ให้ธนาคารแห่งประเทศไทยพิจารณาคัดเลือกเป็นราย ๆ ไปเมื่อได้รับคำขอและเสนอชื่อบริษัทแกนที่มีแผนงานเหมาะสมต่อรัฐมนตรีเพื่อขอความเห็นชอบ เมื่อรัฐมนตรีให้ความเห็นชอบแล้วบริษัทแกนต้องดำเนินการควบหรือรวมกิจการหรือรับโอนสินทรัพย์และหนี้สินทั้งหมดหรือบางส่วนจากสถาบันการเงินอื่นตามแผนงานที่ได้รับความเห็นชอบ เมื่อได้ดำเนินการตามวรรคสองแล้วให้บริษัทแกนยื่นขอรับใบอนุญาตประกอบการธนาคารพาณิชย์ และให้สถาบันการเงินที่ควบหรือรวมกันหรือโอนสินทรัพย์และหนี้สินทุกบริษัทยื่นขอเลิกหรือขอผ่อนผันการประกอบธุรกิจเดิมที่ได้รับอนุญาต ข้อ๕ก่อนได้รับอนุญาตให้ประกอบการธนาคารพาณิชย์ หากปรากฏว่าบริษัทแกนบริษัทใดขาดคุณสมบัติหรือไม่ปฏิบัติตามเงื่อนไขที่กำหนดรัฐมนตรีจะเพิกถอนการให้ความเห็นชอบการจัดตั้งธนาคารพาณิชย์ก็ได้ ข้อ๖เมื่อบริษัทแกนบริษัทใดได้ดำเนินการตามข้อ ๔ แล้ว รัฐมนตรีจะออกใบอนุญาตประกอบการธนาคารพาณิชย์ให้พร้อมกับมีคำสั่งยกเลิกใบอนุญาตประกอบธุรกิจเดิมทั้งหมดของสถาบันการเงินที่ควบหรือรวมกันนั้นทุกบริษัทเว้นแต่ใบอนุญาตประกอบธุรกิจหลักทรัพย์ที่รัฐมนตรีอาจผ่อนผันเป็นกรณี ๆ ไป ข้อ๗ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๑๐ มิถุนายน พ.ศ. ๒๕๔๐ อำนวย วีรวรรณ รัฐมนตรีว่าการกระทรวงการคลัง[รก.๒๕๔๐/พ๔๙ง/๖/๒๔ มิถุนายน ๒๕๔๐]
คำพิพากษาศาลฎีกาที่ 65344หลักกฎหมาย: คำสั่งศาลอุทธรณ์ที่สั่งบังคับให้ขับไล่จำเลยภายใน 30 วันนับแต่วันฟังคำสั่งก่อนศาลอุทธรณ์มีคำพิพากษานั้นเป็นคำสั่ง ระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 228(2) ประกอบมาตรา 247 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 76/2486นายเขียว พัทธยุติ นางเลี่ยม พัทธยุติจำเลย ป.วิ.พ. ม. 228 (2), ม. 247คำสั่งศาลอุทธรณ์ที่สั่งบังคับให้ขับไล่จำเลยภายใน 30 วันนับแต่วันฟังคำสั่งก่อนศาลอุทธรณ์มีคำพิพากษานั้นเป็นคำสั่ง ระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 228(2) ประกอบมาตรา 247(จำรูญ โปษยานนท์-เคลื่อน อิสรภักดี-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 76/2486นายเขียว พัทธยุติ นางเลี่ยม พัทธยุติจำเลย ป.วิ.พ. ม. 228 (2), ม. 247คำสั่งศาลอุทธรณ์ที่สั่งบังคับให้ขับไล่จำเลยภายใน 30 วันนับแต่วันฟังคำสั่งก่อนศาลอุทธรณ์มีคำพิพากษานั้นเป็นคำสั่ง ระหว่างพิจารณา ต้องห้ามฎีกาตามประมวลกฎหมายวิธีพิจารณาความแพ่ง มาตรา 228(2) ประกอบมาตรา 247(จำรูญ โปษยานนท์-เคลื่อน อิสรภักดี-ประมูล สุวรรณศร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 215/2464หลักกฎหมาย: ลักสุกรไปฆ่า พระราชบัญญัติลักษณฎีกาอุทธรณ์คดีอาญาที่ศาลเดิมจำคุกไม่เกิน ๑ ปี แม้ศาลอุทธรณ์จะได้แก้มากก็ดี ถ้าศาลอุทธรณ์ยังลงโทษจำเลยไม่เกินกว่ากำหนดที่ว่ามานี้คู่ความจะทูลเกล้าฯถวายฎีกาในข้อเท็จจริงไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 215/2464ลักสุกรไปฆ่า พระราชบัญญัติลักษณฎีกาอุทธรณ์คดีอาญาที่ศาลเดิมจำคุกไม่เกิน ๑ ปี แม้ศาลอุทธรณ์จะได้แก้มากก็ดี ถ้าศาลอุทธรณ์ยังลงโทษจำเลยไม่เกินกว่ากำหนดที่ว่ามานี้คู่ความจะทูลเกล้าฯถวายฎีกาในข้อเท็จจริงไม่ได้()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีอาญาที่ศาลเดิมจำคุกไม่เกิน ๑ ปี แม้ศาลอุทธรณ์จะได้แก้มากก็ดี ถ้าศาลอุทธรณ์ยังลงโทษจำเลยไม่เกินกว่ากำหนดที่ว่ามานี้คู่ความจะทูลเกล้าฯถวายฎีกาในข้อเท็จจริงไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 215/2464ลักสุกรไปฆ่า พระราชบัญญัติลักษณฎีกาอุทธรณ์คดีอาญาที่ศาลเดิมจำคุกไม่เกิน ๑ ปี แม้ศาลอุทธรณ์จะได้แก้มากก็ดี ถ้าศาลอุทธรณ์ยังลงโทษจำเลยไม่เกินกว่ากำหนดที่ว่ามานี้คู่ความจะทูลเกล้าฯถวายฎีกาในข้อเท็จจริงไม่ได้()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 119772. คำพิพากษาศาลฎีกาที่ 214/2464 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 214/2464 ป.อ. ม. 301()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงศึกษาธิการประกาศกระทรวงศึกษาธิการเรื่อง หลักเกณฑ์ วิธีการเงื่อนไข ตัวชี้วัด และระดับคุณภาพในการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗ โดยที่สมควรกำหนดหลักเกณฑ์วิธีการ เงื่อนไข ตัวชี้วัด และระดับคุณภาพในการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นอาศัยอำนาจตามความในข้อ ๒ วรรคสองของกฎกระทรวงกำหนดหลักเกณฑ์และวิธีการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗ รัฐมนตรีว่าการกระทรวงศึกษาธิการออกประกาศไว้ ดังต่อไปนี้ข้อ ๑ในประกาศนี้สถานศึกษาทั่วไปหมายความว่า สถานศึกษาที่จัดการศึกษาขั้นพื้นฐาน สังกัดกระทรวงศึกษาธิการและให้หมายความรวมถึงสถานศึกษานอกระบบโรงเรียนและตามอัธยาศัยด้วยยกเว้นสถานศึกษาพิเศษสถานศึกษาพิเศษหมายความว่า สถานศึกษาที่จัดการศึกษาขั้นพื้นฐาน สังกัดกระทรวงศึกษาธิการที่มีการจัดการศึกษาลักษณะพิเศษบางประการ ได้แก่(๑)สถานศึกษาที่เน้นการจัดการศึกษาเพื่อความเป็นเลิศเฉพาะด้านและมุ่งให้บริการในเขตพื้นที่ที่กว้างขวางกว่าเขตขององค์กรปกครองส่วนท้องถิ่นแห่งใดแห่งหนึ่ง(๒)สถานศึกษาที่จัดการศึกษาในเชิงทดลอง วิจัยและพัฒนา(๓)สถานศึกษาที่จัดการศึกษาเพื่อผู้พิการและด้อยโอกาส(๔)สถานศึกษาที่จัดตั้งขึ้นเพื่อให้เป็นสถานศึกษาตัวอย่างหรือต้นแบบสำหรับการจัดการศึกษาในระดับภาคในระดับจังหวัดหรือในระดับเขตพื้นที่การศึกษา(๕) สถานศึกษาระดับประถมศึกษาที่มีจำนวนนักเรียนตั้งแต่ ๓๐๐คนขึ้นไปหรือสถานศึกษาระดับมัธยมศึกษาที่มีจำนวนนักเรียนตั้งแต่๑,๕๐๐ คนขึ้นไป(๖)สถานศึกษาที่ยังไม่ผ่านเกณฑ์การประเมินมาตรฐานของสำนักงานรับรองมาตรฐานและประเมินคุณภาพการศึกษาหรือที่ยังขาดความพร้อมด้านบุคลากรและระบบบริหาร ซึ่งต้องพัฒนามาตรฐานและความพร้อมก่อน(๗)สถานศึกษาที่มีฐานะเป็นองค์การมหาชนตามพระราชบัญญัติองค์การมหาชน พ.ศ. ๒๕๔๒(๘)สถานศึกษาในโครงการพระราชดำริ หรืออยู่ในพระบรมราชานุเคราะห์หรือจัดตั้งขึ้นเพื่อเฉลิมพระเกียรติในวโรกาสต่าง ๆ(๙)สถานศึกษาที่ผู้บริจาคที่ดินและอาคาร ระบุวัตถุประสงค์ให้รัฐเป็นผู้จัดการศึกษาเองข้อ ๒เกณฑ์การประเมินความพร้อมในการจัดการศึกษาขององค์กรปกครองส่วนท้องถิ่นมีตัวชี้วัดของแต่ละองค์ประกอบและค่าน้ำหนักของแต่ละตัวชี้วัดเป็นไปตามบัญชีรายละเอียด ๑ แนบท้ายประกาศนี้ข้อ ๓เงื่อนไขประกอบหลักเกณฑ์การประเมินความพร้อมในการจัดการศึกษาขององค์กรปกครองส่วนท้องถิ่นให้เป็นไปตามบัญชีรายละเอียด๒ แนบท้ายประกาศนี้ข้อ ๔เกณฑ์การผ่านประเมินในการจัดการศึกษาขององค์กรปกครองส่วนท้องถิ่นให้เป็นไปตามบัญชีรายละเอียด๓ แนบท้ายประกาศนี้ข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศไว้ณ วันที่ ๒๙ กันยายน พ.ศ. ๒๕๔๗อดิศัย โพธารามิกรัฐมนตรีว่าการกระทรวงศึกษาธิการ[เอกสารแนบท้าย]๑.บัญชีรายละเอียด ๑ แนบท้ายประกาศกระทรวงศึกษาธิการ เรื่อง หลักเกณฑ์ วิธีการเงื่อนไข ตัวชี้วัดและระดับคุณภาพในการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗๒.บัญชีรายละเอียด ๒ แนบท้ายประกาศกระทรวงศึกษาธิการ เรื่อง หลักเกณฑ์ วิธีการเงื่อนไข ตัวชี้วัด และระดับคุณภาพในการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗๓.บัญชีรายละเอียด ๓ แนบท้ายประกาศกระทรวงศึกษาธิการ เรื่อง หลักเกณฑ์ วิธีการเงื่อนไข ตัวชี้วัดและระดับคุณภาพในการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗(ดูข้อมูลจากภาพกฎหมาย)ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๒๗ เมษายน ๒๕๕๒วิมล/ปรับปรุง๑๒ พฤษภาคม ๒๕๕๙[๑]ราชกิจจานุเบกษา เล่ม ๑๒๑/ตอนพิเศษ ๑๑๐ ง/หน้า ๘/๑ ตุลาคม ๒๕๔๗
คำพิพากษาศาลฎีกาที่ 59264หลักกฎหมาย: ความว่า จำเลยทั้งสามฎีกา คดีมีทางชนะ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 70)ศาลชั้นต้นพิพากษายกฟ้องศาลอุทธรณ์พิพากษาแก้เป็นว่า ให้จำเลยทั้งสามร่วมกันชำระเงินให้แก่โจทก์ จำนวน 36,399.27 บาท พร้อมดอกเบี้ยในต้นเงินดังกล่าวอัตราร้อยละเจ็ดครึ่งต่อปีนับแต่วันที่ 19พฤศจิกายน 2526 เป็นต้นไปจนกว่าจะชำระเสร็จ นอกจากที่แก้ให้เป็นไปตามคำพิพากษาศาลชั้นต้นจำเลยทั้งสามฎีกา พร้อมกับยื่นคำร้องนี้ (อันดับ 66,65)คำสั่งถ้าจำเลยที่ 1 ที่ 2 ที่ 3 คนใดคนหนึ่งหรือร่วมกันหาประกันสำหรับจำนวนเงินที่จะต้องชำระตามคำพิพากษาศาลอุทธรณ์พร้อมด้วยดอกเบี้ยอัตราร้อยละเจ็ดครึ่งต่อปีมีกำหนด 6 ปี มาให้จนเป็นที่พอใจและภายในเวลาที่ศาลชั้นต้นกำหนด ก็อนุญาตให้ทุเลาการบังคับในระหว่างฎีกา มิฉะนั้นให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1184/2532บริษัท อาเชียคลังสินค้า จำกัดโจทก์ห้างหุ้นส่วนจำกัด ยุทธโลหะภัณฑ์ กับพวกจำเลยห้างหุ้นส่วนจำกัด ยุทธโลหะภัณฑ์ ที่ 1ผู้ยื่นคำร้องนางอุไรวรรณ สามัคคีนาวิน ที่ 2ผู้ยื่นคำร้องนายสมกิจ สามัคคีนาวิน ที่ 3 จำเลยผู้ยื่นคำร้อง ป.วิ.พ. ม. 231ความว่า จำเลยทั้งสามฎีกา คดีมีทางชนะ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 70)ศาลชั้นต้นพิพากษายกฟ้องศาลอุทธรณ์พิพากษาแก้เป็นว่า ให้จำเลยทั้งสามร่วมกันชำระเงินให้แก่โจทก์ จำนวน 36,399.27 บาท พร้อมดอกเบี้ยในต้นเงินดังกล่าวอัตราร้อยละเจ็ดครึ่งต่อปีนับแต่วันที่ 19พฤศจิกายน 2526 เป็นต้นไปจนกว่าจะชำระเสร็จ นอกจากที่แก้ให้เป็นไปตามคำพิพากษาศาลชั้นต้นจำเลยทั้งสามฎีกา พร้อมกับยื่นคำร้องนี้ (อันดับ 66,65)คำสั่งถ้าจำเลยที่ 1 ที่ 2 ที่ 3 คนใดคนหนึ่งหรือร่วมกันหาประกันสำหรับจำนวนเงินที่จะต้องชำระตามคำพิพากษาศาลอุทธรณ์พร้อมด้วยดอกเบี้ยอัตราร้อยละเจ็ดครึ่งต่อปีมีกำหนด 6 ปี มาให้จนเป็นที่พอใจและภายในเวลาที่ศาลชั้นต้นกำหนด ก็อนุญาตให้ทุเลาการบังคับในระหว่างฎีกา มิฉะนั้นให้ยกคำร้อง(เสียง ตรีวิมล-ปชา วรธรรมพินิจ-วีระชัย สูตรสุวรรณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1184/2532บริษัท อาเชียคลังสินค้า จำกัดโจทก์ห้างหุ้นส่วนจำกัด ยุทธโลหะภัณฑ์ กับพวกจำเลยห้างหุ้นส่วนจำกัด ยุทธโลหะภัณฑ์ ที่ 1ผู้ยื่นคำร้องนางอุไรวรรณ สามัคคีนาวิน ที่ 2ผู้ยื่นคำร้องนายสมกิจ สามัคคีนาวิน ที่ 3 จำเลยผู้ยื่นคำร้อง ป.วิ.พ. ม. 231ความว่า จำเลยทั้งสามฎีกา คดีมีทางชนะ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 70)ศาลชั้นต้นพิพากษายกฟ้องศาลอุทธรณ์พิพากษาแก้เป็นว่า ให้จำเลยทั้งสามร่วมกันชำระเงินให้แก่โจทก์ จำนวน 36,399.27 บาท พร้อมดอกเบี้ยในต้นเงินดังกล่าวอัตราร้อยละเจ็ดครึ่งต่อปีนับแต่วันที่ 19พฤศจิกายน 2526 เป็นต้นไปจนกว่าจะชำระเสร็จ นอกจากที่แก้ให้เป็นไปตามคำพิพากษาศาลชั้นต้นจำเลยทั้งสามฎีกา พร้อมกับยื่นคำร้องนี้ (อันดับ 66,65)คำสั่งถ้าจำเลยที่ 1 ที่ 2 ที่ 3 คนใดคนหนึ่งหรือร่วมกันหาประกันสำหรับจำนวนเงินที่จะต้องชำระตามคำพิพากษาศาลอุทธรณ์พร้อมด้วยดอกเบี้ยอัตราร้อยละเจ็ดครึ่งต่อปีมีกำหนด 6 ปี มาให้จนเป็นที่พอใจและภายในเวลาที่ศาลชั้นต้นกำหนด ก็อนุญาตให้ทุเลาการบังคับในระหว่างฎีกา มิฉะนั้นให้ยกคำร้อง(เสียง ตรีวิมล-ปชา วรธรรมพินิจ-วีระชัย สูตรสุวรรณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๕๔ (พ.ศ. ๒๕๕๑)เรื่องกำหนดเส้นทางสำหรับการขนส่งประจำทางด้วยรถโดยสารระหว่างประเทศสายที่๕ จังหวัดขอนแก่น-นครหลวงเวียงจันทน์[๑] ด้วยคณะกรรมการควบคุมการขนส่งทางบกกลางได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารระหว่างประเทศขึ้นเพื่อเป็นการพัฒนาระบบการขนส่งด้วยรถโดยสารประจำทางระหว่างประเทศและอำนวยความสะดวกให้แก่ประชาชนต่อไปอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๒/๒๕๕๑ เมื่อวันที่ ๒๙ มกราคม ๒๕๕๑จึงให้กำหนดเส้นทางสำหรับการขนส่งประจำทางด้วยรถโดยสารระหว่างประเทศสายที่ ๕จังหวัดขอนแก่น-นครหลวงเวียงจันทน์ โดยให้ใช้รายละเอียดเส้นทางดังต่อไปนี้สายที่๕ จังหวัดขอนแก่น-นครหลวงเวียงจันทน์เริ่มต้นจากสถานีขนส่งผู้โดยสารจังหวัดขอนแก่นแห่งที่ ๒ (สถานีรถปรับอากาศ) ไปตามทางหลวงแผ่นดินหมายเลข ๒ (ถนนมิตรภาพ)ผ่านจังหวัดอุดรธานี บ้านหนองสองห้อง แยกซ้ายไปตามทางหลวงแผ่นดินหมายเลข ๒(ถนนเลี่ยงเมือง) ข้ามสะพานมิตรภาพไทย-ลาว ไปสุดเส้นทาง ณ สถานีรถเมล์ตลาดเช้านครหลวงเวียงจันทน์ประกาศณ วันที่ ๑๘ กุมภาพันธ์ พ.ศ. ๒๕๕๑สุรชัยธารสิทธิ์พงษ์รองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๙เมษายน ๒๕๕๑[๑] ราชกิจจานุเบกษาเล่ม ๑๒๕/ตอนที่ ๓๙ ง/หน้า ๒๐๗/๓ เมษายน ๒๕๕๕๑
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๒๐๐๑ (พ.ศ. ๒๕๕๓)เรื่องยกเลิกเส้นทางสำหรับการขนส่งประจำทางด้วยรถโดยสารหมวด ๑ในเขตกรุงเทพมหานครและจังหวัดที่มีเส้นทางต่อเนื่องสายที่ ๕๔๘ ประชานิเวศน์ ๓ -ท่าน้ำพระประแดง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๔๗๙ (พ.ศ. ๒๕๔๗) ประกาศ ณ วันที่ ๑๕ พฤศจิกายน ๒๕๔๗กำหนดเส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๔๘ ประชานิเวศน์ ๓ - ท่าน้ำพระประแดงนั้นคณะกรรมการควบคุมการขนส่งทางบกกลางได้พิจารณาเห็นว่าเส้นทางดังกล่าวหมดความจำเป็นสำหรับการขนส่งประจำทางด้วยรถโดยสารอาศัยอำนาจตามความในมาตรา๑๙ (๒) แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๓/๒๕๕๓ เมื่อวันที่ ๓๐ สิงหาคม๒๕๕๓ จึงให้ยกเลิกเส้นทางดังกล่าว ตั้งแต่วันที่ ๓๐ สิงหาคม ๒๕๕๓ เป็นต้นไปประกาศ ณ วันที่ ๑๒พฤศจิกายน พ.ศ. ๒๕๕๓ศรศักดิ์ แสนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๒ มกราคม ๒๕๕๔ณัฐวดี/ตรวจ๑๒ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนที่ ๑๙๘ ง/หน้า ๑๙๘/๓๐ ธันวาคม ๒๕๕๓
คำสั่งกรุงเทพมหานครคำสั่งกรุงเทพมหานครที่๓๙๓๘/๒๕๕๐เรื่องมอบอำนาจให้ผู้อำนวยการเขตปฏิบัติราชการแทนปลัดกรุงเทพมหานคร โดยที่เป็นการสมควรปรับปรุงการมอบอำนาจของปลัดกรุงเทพมหานครในการปฏิบัติหน้าที่ตามที่กำหนดไว้ในระเบียบกรุงเทพมหานครว่าด้วยค่าใช้จ่ายในการฝึกอบรมพ.ศ. ๒๕๔๑ ให้ผู้อำนวยการเขตปฏิบัติราชการแทนให้สอดคล้องกับกฎหมายที่เกี่ยวข้องและเหมาะสมยิ่งขึ้นอาศัยอำนาจตามความในมาตรา ๘๒แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘จึงให้ยกเลิกคำสั่งกรุงเทพมหานคร ที่ ๗๑๕/๒๕๕๐ ลงวันที่ ๒๘ กุมภาพันธ์ ๒๕๕๐ และมอบอำนาจให้ผู้อำนวยการเขตปฏิบัติราชการแทนในการอนุมัติการจัดการฝึกอบรมการเดินทางไปจัดการฝึกอบรม การเข้ารับการฝึกอบรมและการเดินทางไปดูงานในประเทศตามที่กำหนดในหลักสูตรเฉพาะโครงการหรือกิจกรรมด้านการศึกษาและผู้เข้ารับการฝึกอบรมเป็นข้าราชการกรุงเทพมหานครสามัญระดับ ๘ ลงมาข้าราชการครูกรุงเทพมหานครรับเงินเดือนไม่เกินอันดับ คศ. ๓ และลูกจ้างสังกัดสำนักงานเขตหรือสถานศึกษาที่สังกัดสำนักงานเขตตามข้อ ๗แห่งระเบียบกรุงเทพมหานครว่าด้วยค่าใช้จ่ายในการฝึกอบรม พ.ศ. ๒๕๔๑ทั้งนี้ ตั้งแต่บัดนี้เป็นต้นไป[๑]สั่งณ วันที่ ๑๘ ตุลาคม พ.ศ. ๒๕๕๐พงศ์ศักติฐ์เสมสันต์ปลัดกรุงเทพมหานครวัชศักดิ์/ผู้จัดทำ๑๖มกราคม ๒๕๕๑[๑] ราชกิจจานุเบกษาเล่ม ๑๒๔/ตอนพิเศษ ๑๙๖ ง/หน้า ๓๓/๑๗ ธันวาคม ๒๕๕๐